Diari Oficial de la Generalitat Valenciana


Sumari del DOGV 7938, del 16-12-2016 (2016/9171)

Notificació de la sentència dictada en el procediment ordinari número 1606/2014.
--------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9171


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1606/2014. [2016/9171]  
Procediment ordinari 001606/2014  
De: Comunitat de Propietaris Neptuno de la urbanització Marina d'Or, d'Orpesa.  
Procuradora: M.ª Teresa Díaz Porcar.  
Contra: Sergei Efimov i Marina Efimova.  
Procurador/a: -  
En aquest procediment judici ordinari 1606/2014, seguit a instàncies de la Comunitat de Propietaris Neptuno de la urbanització Marina d'Or, d'Orpesa, contra Sergei Efimov i Marina Efimova, s'ha dictat la sentència que, literalment, és com segueix:  
  
«Sentència número 350/2016  
Jutgessa que la dicta: Elisa Martí Vilache.  
Lloc: Castelló de la Plana.  
Data: 11 d'octubre de 2016.  
Part demandant: Comunitat de Propietaris Neptuno de la urbanització Marina d'Or, d'Orpesa.  
Advocat: José Javier Agramunt del Barrio.  
Procuradora: M.ª Teresa Díaz Porcar.  
Part demandada: Sergei Efimov i Marina Efimova.  
Advocat/ada: -  
Procurador/a: -  
Objecte del judici: ordinaris.  
Elisa Martí Vilache, magistrada jutgessa del Jutjat de Primera Instància número 3 de Castelló de la Plana, he vist aquestes actuacions de procediment ordinari 1606/2014, seguides davant d'aquest jutjat a instàncies de la Comunitat de Propietaris Neptuno de la urbanització Marina d'Or, d'Orpesa, representat per la procuradora la senyora Díaz Porcar i defensat pel lletrat el senyor Agramunt del Barrio, contra Sergei Efimov i Marina Efimova, en situació de rebel·lia processal, exercint una acció declarativa i obligació de fer.  
  
Dispositiva  
Estime de forma íntegra la demanda interposada per la procuradora la senyora Díaz Porcar, en nom i representació de la Comunitat de Propietaris Neptuno de la urbanització Marina d'Or, d'Orpesa, contra Sergei Efimov i Marina Efimova, en situació de rebel·lia processal.  
  
Primer. Declare la il·licitud de l'obra de tancament de la terrassa efectuada a l'habitatge dels demandats, sítia al carrer d'Embals, número 10, planta baixa, número 21, d'Orpesa.  
  
Segon. Condemne, solidàriament, la part demandada a la demolició immediata d'aquesta obra, i restablir els elements comuns al seu estat primitiu, amb l'advertència d'executar-se a càrrec seu.  
  
Tot això amb la imposició de les costes causades en aquest judici a la part demandada.  
Expediu un testimoniatge d'aquesta sentència perquè s'inserisca en les actuacions i deseu-ne l'original al llibre de sentències d'aquest jutjat.  
  
Contra aquesta sentència es pot interposar un recurs d'apel·lació davant l'Audiència Provincial de Castelló, que s'interposarà en el termini de 20 dies des de la notificació d'aquesta sentència, sent-ne un requisit indispensable per a admetre'l a tràmit que s'acredite haver consignat en l'entitat de crèdit i en el compte de dipòsits i consignacions obert a nom d'aquest jutjat un dipòsit per l'import de 50 euros.  
  
Aquesta és la meua sentència, que pronuncie, mane i firme».  
I atés que els demandats, Sergei Efimov i Marina Efimova, es troben en parador desconegut, expedisc aquest edicte a fi que els valga de notificació de forma deguda.  
  
Castelló de la Plana, 17 d'octubre de 2016.- La lletrada de l'Administració de justícia: M.ª Vicenta Doménech del Rey.